Entitat Col·laboradora de medi ambient en l'àmbit de la Prevenció i Control Ambiental d'Activitats (DTES)\nPer mitjà del Decret 60/2015, de 28 d'abril, sobre les entitats col·laboradores de medi ambient EICON s’ha acreditat com a Entitat Col·laboradora de la Direcció General de Qualitat Ambiental i Canvi Climàtic (DGCACC) de Territorri i Sostenibilitat (DTES). Aquesta acreditació ens permet realitzar actuacions de control en l’àmbit de la Llei 20/2009, de Prevenció i Control Ambiental de les Activitats (LPCAA) segons la major o menor incidència ambiental. En el nostre cas podem realitzar actuacions de control de Llicència ambiental amb declaració d’impacte ambiental, si s’escau (Annex II de la LPCAA), comunicació o certificació ambiental (Annex III de la LPCAA).\nLes entitats de control en l’àmbit de la prevenció i el control ambiental d’activitats han de complir els requisits que es fixen en el Decret 60/2015 i a la norma UNE-EN ISO/IEC 17020.\nL’objecte del control ambiental, són les prescripcions i determinacions fixades en la llicència ambiental així com els requeriments legals en matèria ambiental que siguin aplicables. En un control a l’inici de l’activitat o al llarg del temps, control periòdic. Les prescripcions generals són les següents:\nLa producció i la gestió de residus.\nLes instal·lacions, les tècniques i la gestió dels sistemes de depuració i sanejament.\nLes mesures i les tècniques d'estalvi energètic, d'aigua i de matèries primeres que s'han pres en consideració.\nEl funcionament dels sistemes d'autocontrol d'emissions i d'immissions, si escau.\nLes immissions, si escau, en els termes que figurin en l’autorització o llicència.\nLa vigència de la garantia i de la pòlissa d'assegurança de la responsabilitat civil, en les condicions fixades a la llicència.\nEn el cas específic dels controls periòdics, també es objecte del control comprovar que les modificacions no substancials amb efectes sobre les persones i el medi ambient, comunicades prèviament per la persona titular de l’activitat a l’Ajuntament, s’ajusten als requeriments legals aplicables. Pel que fa a les modificacions sense efectes sobre les persones i el medi ambient, s’han de reflectir a l’acta de control periòdic.\nL’actuació de control dels Annexos II de la LPCAA té diverses etapes de les quals destaca:\n1. Contractació del control entre el sol·licitant i l’EC EICON\nEl titular de l’establiment té l’obligació de complir amb el règim de control establert per la seva activitat. Per això, s’ha de contactar amb una EC inscrita al Registre d’entitats col·laboradores pel camp d’actuació en què està classificat el seu establiment. Quan rebem la petició del titular de l’activitat avaluarem si disposem de l’habilitació i la capacitat per dur a terme l’actuació de control ambiental sol·licitada i, en cas afirmatiu, elaborarem una oferta de serveis tècnics que s’ajustarà, específicament, a l’abast objecte de control (segons l’establert a la llicència i modificacions posteriors) i detallarà les actuacions a realitzar, les proves necessàries i la durada total prevista.\nEICON garantirà que la persona titular de l’activitat proporciona la informació suficient perquè es pugui confirmar l’abast i l’objecte de la tasca de control ambiental (documentació tècnica autoritzada per l’Ajuntament, llicència ambiental, resultat dels controls anteriors, etc.).\nLa relació entre ambdues parts es formalitza amb la signatura de l’Oferta de Serveis Tècnics (OST). Aquesta contindrà les dades identificatives d’ambdues parts, la normativa que regeix les actuacions contractades, apartat i subapartat en què es classifica l’activitat objecte de control segons la LPCAA, actuacions que cobreix el contracte i el termini d’execució, pressupost amb les condicions de pagament desglossat per fases, vigència del contracte de serveis, així com les vies de resolució dels conflictes en cas d’incompliment de les condicions.\n2. Planificació prèvia i comunicació de l’actuació de control ambiental.\nFormalitzat el contracte, des d’EICON es designarà al tècnic habilitat responsable de l’actuació que es responsabilitzarà de la planificació, la coordinació i l’execució del control i de l’emissió de l’acta final i, si escau, de l’informe que detalli els incompliments detectats i no corregits.\nEl responsable del control garantirà que les operacions dutes a terme s’ajustaran als procediments i requeriments normatius i legals aplicables i als criteris establerts per l’administració competent.\nEls tècnics vectorials són els responsables de la planificació dels vectors, els que n’assumeixen la responsabilitat tècnica de la seva realització i per tant, són els responsables solidaris de la seva part d’actuació. El titular de l’activitat ha de facilitar a EICON la informació necessària sobre l’establiment, el seu emplaçament i el medi afectat per tal que es pugui planificar i executar adequadament l’actuació de control ambiental. En cas excepcional, EICON es podrà adreçar a l’Ajuntament per sol·licitar o contrastar aquella documentació que no hagi estat facilitada pel titular de l’establiment i que es consideri necessària per dur a terme el control. A la sol·licitud de l’Ajuntament caldrà adjuntar una còpia del contracte signat amb l’establiment.\nAmb caràcter general, per a una correcta planificació de l’actuació de control EICON haurà de disposar de la documentació següent:\nLlicència ambiental i, si escau, les modificacions posteriors.\nProjecte/s o memòria/es tècnica/ques i, si escau, l’estudi d’impacte ambiental, utilitzat per l’administració per a l’atorgament de la llicència ambiental o la declaració d’impacte ambiental.\nCertificació del/de la tècnic/a competent director/a de l’execució del projecte conforme l’activitat i les instal·lacions s’adeqüen al projecte i a la llicència i, si escau, les modificacions posteriors. La certificació ha de fer referència explícita al/s projecte/s autoritzat/s i a l’/als expedient/s de llicència ambiental que és/són objecte del control ambiental integrat.\nSi s’escau, documentació relativa als controls sectorials, específics, autocontrols i resultats de controls ambientals integrats anteriors.\nQualsevol altra documentació, certificació tècnica, resolució, llicència, acte administratiu o informació rellevant referida a les emissions, les matèries, els productes, les instal·lacions, els processos o les activitats objecte del control.\nSobre la base de l’anàlisi d’aquesta informació EICON elaborarà i documentarà una planificació de l’execució del control ambiental, que comprendrà una descripció detallada i temporitzada de les actuacions previstes (abast del control), amb el contingut mínim següent:\nLes activitats de comprovació de les determinacions ambientals legals aplicables i les determinacions fixades específicament en la llicència ambiental i la documentació necessària per dur a terme aquestes comprovacions (registres, certificats, factures, etc.).\nLes activitats de mesurament de contaminants establerts a la llicència ambiental (nivells sonors, emissió de contaminants atmosfèrics, etc.).\nLa identificació del personal tècnic habilitat d’EICON que participarà en cada actuació del control.\nLa identificació dels interlocutors per part de l’establiment.\nAddicionalment, per a actuacions de control inicial, informació relativa al període de posada en marxa: Dates acordades entre EICON i el titular de l’activitat com a data d’inici i data de finalització del període de funcionament en proves. En el supòsit que la llicència no fixi la durada del període de posada en marxa, amb caràcter general, aquest període ha de ser adequat i proporcionat a les característiques de l’establiment.\nEl document de planificació de l’actuació de control es pot complementar amb la informació relativa als materials i els recursos que han d’estar disponibles (p.ex.:elements de seguretat, connexions elèctriques...) i qualsevol altra informació que es consideri rellevant (p.ex.: règim de funcionament de l’activitat, documentació original objecte de verificació, fitxes de seguretat de productes químics...).\nAquesta planificació s’ha d’enviar al titular de l’establiment amb anterioritat a l’inici del control.\nA més, cal comunicar a l’Ajuntament i a l’Oficina d’Acreditació d’Entitats Col·laboradores (OAEC) la realització del control amb una antelació mínima de 3 dies laborables, d’acord amb el que s’estableix als procediments aplicables. La comunicació a l’Ajuntament ha d’especificar quin és el període de posada en marxa, si escau.En el cas específic d’ampliació o finalització del període de posada en marxa\nEn el supòsit que no sigui possible finalitzar l’actuació de control inicial amb anterioritat a la finalització del període de posada en marxa comunicat, EICON podrà sol·licitar, en nom del titular de l’activitat, l’ampliació motivada d’aquest període sempre que la petició es realitzi amb anterioritat a la seva finalització i no hagi transcorregut el termini fixat a la llicència ambiental o la seva caducitat (4 anys des de l’atorgament). Aquesta petició d’ampliació del període de posada en marxa s’ha d’adreçar a l’Ajuntament i s’entén atorgada si l’Ajuntament no manifesta el contrari en el termini de cinc dies.Finalitzat el període de posada en marxa (període inicial o ampliacions posteriors) si no s’ha dut a terme el control inicial de l’activitat o aquest ha tingut un resultat desfavorable (amb incompliments detectats i no corregits), el funcionament de l’activitat ha de cessar.\nEn el cas específic de control periòdic\nLa data límit per a la presentació del resultat del control periòdic es comptabilitza a partir de la data de comunicació del resultat del control ambiental inicial (si s’han dut a terme diversos controls inicials parcials, es pren com a referència la data del primer control inicial parcial), o des de la data de comunicació del resultat de l’anterior control ambiental periòdic integrat. Aquestes dates seran informades per l’Ajuntament.\n3. Execució del control ambiental a l’establiment\nEl personal tècnic habilitat d’EICON durà a terme a les instal·lacions de l’activitat les actuacions, les verificacions i les proves necessàries per comprovar totes les prescripcions i determinacions que són objecte del control ambiental, i, si escau, la correcció de les inconformitats, d’acord amb la planificació establerta. La llicència ambiental establirà si dins del control ambiental s’han de dur a terme mesuraments de paràmetres contaminants i el mètode o normativa ambiental aplicable per dur a terme aquesta actuació.\nEn cas afirmatiu, serà EICON qui haurà de dur a terme la totalitat dels mostrejos, excepte casos excepcionals que hauran de ser avaluats i aprovats per l’OAEC.\nPel que fa als mostrejos inclosos dins els control ambiental, cal tenir en compte el següent:\nNomés són objecte de caracterització aquelles emissions que es requereixin de forma explícita a la llicència i per les quals s’hi ha fixat un valor límit (de forma numèrica o bé fent referència a una normativa que marqui un valor límit de forma inequívoca).\nEs poden aplicar mètodes de mesura diferents als establerts a la llicència només si la seva aplicació ha estat aprovada prèviament per l’Ajuntament.\nEls informes associats al mostreig i anàlisi o valoració tècnica cal referenciar-los i adjuntar-los a l’acta final, d’acord amb el format establert.\nEl criteri per incorporar a un control periòdic, de forma excepcional, mostrejos duts a terme amb anterioritat al control és el que hi ha reflectit a la pregunta més freqüent 24 de l’OAEC.\nPel que fa als mesuraments del vector aire, cal tenir en compte el que estableix el Protocol per a l’actuació de les Entitats de control en la realització dels mesuraments d’emissió en activitats incloses en l’annex II i III de la Llei 20/2009.\nEn cas que les mesures no puguin incorporar-se a l’actuació en el temps requerit per l’Administració, ja sigui perquè no es disposa dels resultats o perquè no s’han realitzat, les entitats podran realitzar un pronunciament parcial sempre que l’actuació es finalitzi en un termini no superior a 4 mesos, d’acord a la Pregunta Més Freqüent 56 de l’OAEC\nSi el tècnic habilitat d’EICON detecta modificacions respecte del projecte autoritzat i/o la llicència ambiental, cal que es prenguin les accions següents:\nModificacions no substancials sense efectes sobre les persones o el medi ambient:\nAquestes modificacions, que no tenen conseqüències per a les persones ni per al medi ambient, han de figurar explícitament en l’acta de control sense que tinguin cap tipus d’influència sobre el resultat final declarat.\nModificacions amb efectes sobre les persones o el medi ambient:\nIdentificada la modificació, el/la tècnic/a habilitat/da d’EICON ha de comprovar si aquesta ha estat comunicada prèviament a l’Ajuntament, de no ser així, insta al titular de l’activitat perquè la comuniqui d’acord amb el que s’estableix en la LPCAA.\nLes modificacions identificades que no hagin estat comunicades a l’Ajuntament amb anterioritat a la data d’inici de l’actuació de control han que quedar recollides com a “No conformitat”. Si amb anterioritat a la finalització de l’actuació de control ambiental, l’Ajuntament resol la modificació comunicada com a no substancial, o transcorre el termini d’un mes des de la seva comunicació sense que s’hagi qualificat, EICON podrà incorporar-ne la seva comprovació en el control, d’acord amb la documentació tècnica tramesa pel titular de l’activitat a l’Administració (la modificació s’incorporaria com a No conformitat corregida).\nSi l’Ajuntament manifesta que la modificació és substancial, EICON continuarà l’actuació de control deixant clarament registrat aquest fet i sense comprovar-ne la modificació sempre que aquesta estigui clarament definida i no afecti la globalitat de l’activitat (modificació substancial parcial d’acord amb la LPCAA).\nSi EICON no pot dur a terme el control deixant fora de l’actuació la modificació substancial perquè aquesta té afectació global, no durà a terme el control.\nSi han transcorregut 6 mesos des de la sol·licitud sense resposta de l’Administració i s’entén la modificació com a aprovada per silenci positiu, sempre que no es tracti d’activitats sotmeses a impacte ambiental o a consulta prèvia d’impacte ambiental. En aquest darrer cas, EICON sí comprovaria l’adequació de la modificació executada. Pel que fa a residus, cal tenir en compte els criteris de l’ARC reflectits a la Pregunta Més Freqüent 18 de l’OAEC.\n4. Documentació de l’EC associada al control ambiental\nCal que l’entitat emeti en cada visita a la instal·lació un registre que contindrà, com a mínim, el dia de la visita, hora d’inici i de finalització, el representant d’EICON i de l’establiment assistents, les condicions de funcionament i una relació de les actuacions dutes a terme, documentació consultada, fets constatats, etc.\nAquest registre servirà per aixecar l’acta final, així com per donar compliment al punt 7.3 de la norma UNE-EN ISO/IEC 17020:2012 en quant han de permetre dur a terme la supervisió de la inspecció per part de l’OAEC.\nEl/la tècnic/ca habilitat/da d’EICON ha de registrar de forma clara qualsevol fet identificat que comporti no conformitat amb les prescripcions i les determinacions específiques fixades en la llicència ambiental, així com els requeriments legals en matèria ambiental que siguin aplicables, i instarà al titular de l’activitat perquè adopti les mesures o accions necessàries per a la seva correcció.\nEl/la tècnic/ca habilitat/da d’EICON, en funció del risc, adopta una de les accions següents:\nSi les no conformitats no comporten un risc imminent d’afecció greu per a les persones o el medi ambient:\nS’insta al titular de l’activitat per a que les corregeixi en el termini més breu possible. Aquest termini sempre ha de ser anterior a la finalització del període de posada en marxa, en el cas de controls inicials, o de la data límit fixada per a la presentació del resultat del control periòdic (si no hi ha un termini fixat per la llicència, serà cada 6 anys). En el cas excepcional que el control s’hagi contractat amb posterioritat de la data límit de presentació de control periòdic, el termini màxim per corregir les no conformitats serà de 60 dies naturals per aspectes documentals i 90 dies naturals si cal dur a terme algun altre tipus de correcció (analítiques, canvi en la gestió de residus, etc.). En qualsevol cas, EICON informarà al titular del termini màxim de què disposa per corregir les no conformitats. La comprovació de la correcció de les no conformitats requereix de visites addicionals, que formen part de la mateixa actuació de control. La manca de correcció per part del titular comporta que EICON emeti acta final amb declaració “desfavorable” i l’emissió de l’informe per justificar el resultat amb el detall dels fets constatats que no han estat corregits. La identificació inicial de la/les no conformitat/s i les comprovacions posteriors de la seva correcció han de constar detallades en l’acta final del control.\nEn el cas que transcorregut el termini per esmenar no conformitats el titular no contacti amb EICON per una nova visita, cal que l’entitat emeti l’acta de control reflectint les No conformitats detectades i deixi evidència escrita del seu intent de contactar amb el titular per la lectura i signatura de l’acta. En qualsevol cas, un cop exhaurit el termini (finalització del període de posada en marxa per controls inicials o data límit de presentació del control periòdic) EICON ha de presentar davant l’Ajuntament l’acta de control on reflecteixi tots els fets i la seva declaració final al respecte del control.\nSi comporten un risc imminent d’afecció greu per a les persones o el medi ambient:\nEICON suspèn el control i notifica immediatament aquest fet a l’Ajuntament i s’adverteix al titular de l’activitat de l’obligació d’adoptar les mesures de prevenció pertinents. En aquest supòsit, s’emet immediatament una acta amb declaració “desfavorable” i l’informe per justificar el resultat amb el detall dels fes constatats.\nL’acta de control\nL’actuació de control finalitza quan el tècnic d’EICON responsable de l’actuació emet l’acta de control ambiental, un cop ja disposa de tots els resultats analítics si hi ha hagut presa de mostra. L’acta de control s’ha d’ajustar al model establert i cal completar-ne tots els apartats.\nExcepcionalment, en cas que les mesures no puguin incorporar-se a l’actuació en el temps requerit per l’Administració, ja sigui perquè no es disposa dels resultats o perquè no s’han realitzat, les entitats podran emetre acta parcial indicant l’abast del control sempre i quan les mesures es finalitzin en un termini no superior a 4 mesos, d’acord a la Pregunta Més Freqüent 56 de l’OAEC. En cas que no es puguin finalitzar en aquest termini es farà acta global i pronunciament desfavorable. Cal que l’acta descrigui de forma clara les modificacions detectades, els aspectes no conformes (especificant si han estat corregits) i qualsevol altra incidència o observació que s’hagi produït en el decurs de l’actuació i doni informació a l’Administració per avaluar l’establiment controlat.\nEICON haurà de disposar dels registres primaris, que especifiquen les comprovacions dutes a terme cada dia de visita així com tota la documentació i evidències comprovades per fonamentar la resposta d’EICON en cada punt de l’acta. L’acta conté la declaració de conformitat del tècnic habilitat responsable de l’actuació:\nDeclaració Favorable: Es garanteix que l’activitat i les instal·lacions compleixen amb les prescripcions i les determinacions fixades a la llicència ambiental i la normativa ambiental aplicable, incloent si escau les modificacions no substancials amb efectes sobre les persones o el medi ambient que han estat comunicades a l’administració competent. Aquesta acta habilita la persona titular de l’establiment per exercir l’activitat i, en el cas d’actuacions de control inicial, comporta la inscripció d’ofici en els registres ambientals corresponents.\nDeclaració Desfavorable: Els fets constatats no garanteixen que l’activitat i les instal·lacions compleixin les prescripcions i les determinacions fixades en l’autorització ambiental integrada, incloent-hi, si aplica, les modificacions no substancials amb efectes sobre les persones o el medi ambient que han estat comunicades a l’administració competent. En aquest cas, s’insta al titular de l’activitat perquè comuniqui les modificacions a l’autoritat competent i adopti les mesures de prevenció necessàries per evitar l’afecció sobre les persones i el medi ambient dels aspectes no conformes que s’han constatat o bé que suspengui l’activitat. En el cas d’un control inicial, es poden establir nous períodes de posada en marxa sempre que no hagi transcorregut el termini de caducitat de la llicència ambiental. També s’ha de dictar una declaració com a “Desfavorable”, amb la suspensió immediata de l’actuació del control, si es constaten incompliments o situacions que comporten un risc imminent d’afecció greu per a les persones o el medi ambient. En aquest supòsit, EICON notificarà immediatament aquest fet a l’Ajuntament i adverteix al titular de l’activitat de l’obligació d’adoptar les mesures de prevenció pertinents. L’emissió d’un acta amb declaració “Desfavorable” ha d’incloure l’informe per justificar el resultat amb el detall dels fets constatats. Aquest informe s’haurà d’ajustar, com a mínim, a contingut següent:\nReferència de l’expedient.\nIdentificació de l’establiment i de la persona jurídica titular.\nIdentificació de la modalitat de control i abast.\nIdentificació de l’acta de control i de la data d’inici i finalització.\nDescripció detallada dels incompliments detectats i no corregits.\nSi escau, detall de les al·legacions declarades per la persona titular de l’activitat.\nFormalitzada l’acta i signada pel/per la tècnic/a habilitat/da d’EICON, es sol·licitarà la signatura de la persona representant de l’establiment. En el supòsit que la persona representant de l’establiment rebutgi la signatura de l’acta, es farà constar aquesta circumstància. Les conseqüències que té el pronunciament de l’entitat per l’activitat objecte de control queda regulat als corresponents articles de la Llei 20/2009.\n5. Finalització de l’actuació de control per part de l’EC EICON\nUn cop formalitzada l’acta cal proporcionar una còpia signada a la persona representant de l’establiment. En el supòsit que es refusi la còpia de l’acta, es farà constar aquesta circumstància. Conjuntament amb l’acta, el/la tècnic/a habilitat/da d’EICON lliurarà al representant de l’establiment una còpia formalitzada dels informes o documents relatius als mesuraments, analítiques o altres proves realitzades en el marc del control ambiental.\nEICON haurà de presentar una còpia de l’acta i dels informes associats a l’Ajuntament, per la via que aquest estableixi (per registre en paper, en el seu defecte), en el termini màxim d’un mes a comptar des del finiment del control.\nFinalment, EICON haurà de conservar una còpia de l’acta, juntament amb una còpia dels informes associats, els registres primaris emesos i tota la documentació utilitzada des del moment de la contractació del control. Tot l’expedient de control ha de ser conservat per EICON un mínim de 5 anys d’acord amb allò establert al Decret 60/2015 i un mínim de 10 segons el RD 2200/1995. L’actuació de control per part d’EICON finalitzarà amb la presentació de l’acta a l’Ajuntament.\nL’actuació de control dels Annexos III de la LPCAA té diverses etapes de les quals destaca:\nD’acord amb la LPCAA, en determinats casos cal que la comunicació de l’exercici d’activitats incloses a l’annex III de la LPCAA estigui acompanyada per la certificació d’una entitat col·laboradora (EC). Aquesta certificació acredita que es compleixen els requeriments, emissions i les condicions tècniques determinades per la normativa ambiental. En aquest annex es regula el procediment general que EICON segueix per dur a terme les certificacions tècniques d’aquestes activitats, incloent algunes especificitats de les activitats catalogades a l’annex III.2 de la OMAIIA de l’Ajuntament de Barcelona. El procediment descrit aplica en aquells municipis que no tinguin implantat un sistema informàtic de tramitació de la documentació i el tràmit de certificació tècnica es faci en paper.\n1. Avaluació de la documentació tècnica\nUn cop contractat el servei, per mitjà de la formalització i de la signatura de l’oferta de serveis tècnics que contindrà les dades identificatives d’ambdues parts, la normativa que regeix les actuacions contractades, apartat i subapartat en què es classifica l’activitat objecte de control segons la LPCAA, actuacions que cobreix el contracte i el termini d’execució, pressupost amb les condicions de pagament desglossat per fases, vigència del contracte, així com les vies de resolució dels conflictes en cas d’incompliment de les condicions. Caldrà que el titular de l’activitat trameti a l’entitat tres còpies del projecte tècnic en base al qual s’ha executat l’activitat. Abans d’iniciar l’avaluació del compliment de la normativa ambiental, si escau, cal que EICON s’asseguri que l’activitat compleix amb la compatibilitat urbanística del municipi, d’acord amb allò establert a la LPCAA. Depenent del municipi, cal que EICON demani al titular si disposa de l’informe previ de compatibilitat urbanística o bé fer els passos necessaris per comprovar-ho amb l’Ajuntament\nAddicionalment, pel que fa a les activitats de l’annex III.2 ubicades al municipi de Barcelona, caldrà que EICON comprovi mitjançant el programa informàtic subministrat per l’Ajuntament si l’activitat està admesa, no admesa, admesa a precari, consultar amb el tècnic o activitat suspesa. Encara que ha de quedar clar que el programa és una eina d'ajuda informàtica, però no està exempta d'errors , per tant cal sempre assegurar-se de que la resolució que dicta el programa és la correcta. Entre altres hi han planejaments que no es poden programar i per tant el programa no contempla.\nSi l’activitat resulta No admesa, es comunicarà al titular i s’anul·larà la certificació tècnica.\nSi l’activitat resulta Admesa a precari per estar afectada per algun Pla urbanístic, es comunicarà al titular per tal que decideixi si desitja continuar o no amb el tràmit. Un cop es disposi de resposta escrita del titular, s’incorporarà a l’expedient i es continuarà amb el tràmit o bé s’anul·larà l’expedient de certificació tècnica.\nSi l’activitat resulta que s’ha de Consultar amb el tècnic, EICON comprovarà el compliment de la normativa per part de l’activitat objecte del projecte. Són aquets casos que caldrà prestar atenció per la seva casuística.\nSi l’activitat resulta Suspesa, es comunicarà al titular i s’anul·larà la certificació tècnica. Caldrà que a l’expedient de certificació tècnica d’EICON hi hagi evidència escrita de la consulta al programa de l’Ajuntament de Barcelona, del seu resultat i de les comunicacions amb el titular, si escau.\nUn cop EICON tingui evidència escrita de la compatibilitat urbanística de l’activitat, el tècnic responsable de l’actuació avaluarà si la documentació tècnica evidencia a priori un compliment de la normativa aplicable a l’establiment.\nL’informe de revisió de la documentació tècnica tindrà, com a mínim, la següent informació:\nIdentificació de l’expedient.\nIdentificació de l’establiment: Nom, adreça, tipus d’activitat, classificació.\nIdentificació d’EICON i del tècnic responsable de l’actuació.\nReferència a l’evidència del compliment urbanístic de l’activitat.\nNormativa aplicable a l’establiment i llista de les comprovacions fetes sobre la documentació tècnica de l’establiment.\nData de la revisió documental.\nSignatura i pronunciament del tècnic responsable de l’actuació sobre la continuació de la certificació tècnica:\nCompliment a nivell documental de la normativa aplicable: El projecte tècnic avaluat compleix a nivell documental amb la normativa aplicable. Amb aquest pronunciament finalitza l’etapa de revisió documental i programa la visita a l’establiment.\nIncompliment esmenable a nivell documental: El projecte tècnic avaluat no compleix totalment amb la normativa aplicable, per aquest motiu el tècnic responsable de la certificació sol·licita informació addicional, esmenes lleus o aclariments. Un cop es disposi de la resposta del representant de l’establiment, es fa un nou informe de revisió de documentació, deixant traçabilitat del número de revisió de l’informe i de les dates de les revisions anteriors. Aquest procediment es repeteix les vegades que sigui necessari fins que el pronunciament de l’informe de revisió documental sigui “Compliment a nivell documental de la normativa aplicable”. Només en casos excepcionals degudament justificats es podrà programar la visita a l’establiment si l’informe de revisió documental conté aquest pronunciament.\nIncompliment de la normativa aplicable: El projecte tècnic avaluat no compleix amb la normativa aplicable i cal que es redacti de nou. Aquest fet es comunica al titular per tal que decideixi si vol continuar amb la certificació tècnica.\n2. Execució de la certificació tècnica a l’establiment\nUn cop el tècnic responsable de l’actuació hagi avaluat el compliment a nivell documental del projecte tècnic mitjançant un informe de revisió documental, es programarà la visita de certificació tècnica sempre que EICON disposi de tres còpies de la certificació del tècnic competent conforme l’activitat s’adequa al projecte o documentació tècnica presentada i que es compleixen tots els requisits ambientals. Aleshores EICON elaborarà i documentarà una planificació de l’execució de la certificació tècnica, que comprèn una descripció detallada i temporitzada de les actuacions previstes (abast de la certificació), amb el contingut mínim següent:\nLes activitats de comprovació de les determinacions ambientals legals aplicables i la documentació necessària per dur a terme aquestes comprovacions (p.ex.: registres, certificats, factures, etc.).\nLes activitats de mesurament dels paràmetres necessaris d’acord amb la normativa aplicable.\nEl document de planificació de l’actuació de control es podrà complementar amb la informació relativa als materials i els recursos que han d’estar disponibles (p.ex.: elements de seguretat, connexions elèctriques...) i qualsevol altra informació que per part del responsable tècnic es consideri rellevant (p.ex.: règim de funcionament de l’activitat, documentació original objecte de verificació...). Aquesta planificació s’enviarà al titular de l’establiment, juntament amb l’informe de revisió documental de compliment de la normativa, amb anterioritat a l’inici del control.\nA més, caldrà comunicar a l’Ajuntament i a l’OAEC la realització de la certificació tècnica amb una antelació mínima de 3 dies laborables, d’acord amb el que s’estableix als procediments.\nEls Ajuntaments poden establir altres sistemes o requeriments en la comunicació de les actuacions. Si no hi ha indicacions més específiques per part de l’Ajuntament, EICON seguirà el que s’estableix en aquest document de criteris.\nEICON emetrà en cada visita a la instal·lació un registre que contindrà, com a mínim, el dia de la visita, hora d’inici i de finalització, el representant d’EICON i de l’establiment, les condicions de funcionament i una relació de les actuacions dutes a terme, documentació consultada, fets constatats, incompliments de la normativa detectats, etc. Aquest registre servirà per aixecar l’acta final, així com per donar compliment al punt 7.3 de la norma UNE-EN ISO/IEC 17020:2012 en quant han de permetre dur a terme la supervisió de la inspecció per part de OAEC.\n3. Finalització de la certificació tècnica\nUn cop el tècnic responsable d’EICON constati que la certificació tècnica és conforme sense incompliments respecte del projecte ni de la normativa aplicable, el tècnic responsable de l’actuació emetrà el certificat tècnic de conformitat (d’acord amb el format d’EIOCN o el format propi previst per l’Ajuntament) i un informe annex al certificat tècnic que contindrà, com a mínim, les dades següents:\nIdentificació de la persona, física o jurídica, titular de l’activitat.\nDades de l’establiment i de la persona que assisteix com a representant de l’establiment. Identificació d’EICON i del/de la tècnic/a habilitat/da responsable de l’actuació de la certificació tècnica.\nDescripció del règim de funcionament de l’activitat durant l’actuació de certificació tècnica.\nReferència a la comprovació de la compatibilitat urbanística de l’activitat (informe de l’Ajuntament o altres) i a l’informe de revisió documental final.\nDetall de les visites a l’establiment especificant els dies de realització, així com les actuacions i personal tècnic que hi ha participat (tant les visites del tècnic responsable de l’actuació com les visites de presa de mostra o mesurament)\nReferència als informes de presa de mostra o mesurament inclosos dins la certificació tècnica, que caldrà que s’adjuntin a l’informe.\nLlista de comprovació de totes les prescripcions normatives aplicables, deixant un registre clar i traçable de la prescripció i de la comprovació feta pel tècnic responsable de l’actuació. Aquesta llista es farà en base a les comprovacions reflectides als registres primaris de cada visita, que tindran traçabilitat amb aquest informe final.\nDescripció de les modificacions respecte de projecte detectades, si escau.\nPronunciament final favorable del tècnic responsable de la certificació respecte del compliment dels requeriments, les emissions i les condicions tècniques determinades per la normativa ambiental.\nFinalment, es lliurarà al representant de l’establiment, per tal que pugui completar el tràmit de comunicació davant de l’Ajuntament:\nDues còpies del projecte tècnic revisat amb el segell d’EICON.\nDues còpies del certificat del tècnic competent amb el segell d’EICON.\nDos originals del Certificat tècnic de conformitat emès pel tècnic habilitat d’EICON responsable de la certificació tècnica.\nDos originals de l’informe annex al certificat tècnic de conformitat, que inclou els informes de mesurament i presa de mostra, si n’hi ha.\nAmb aquest lliurament de documentació, EICON finalitzarà l’actuació de certificació tècnica. Tot l’expedient de certificació tècnica ha de ser conservat per EICON un mínim de 5 anys d’acord amb allò establert al Decret 60/2015 i de 10 anys per l’establert en el RD 2200/1995.\nEn l’abast de control pel qual estem habilitats, es troben les activitats següents:\nAnnex II de la LPCAA\n12.19a - Manteniment i reparació de vehicles de motor i material de transport que fan operacions de pintura i/o tractament de superfície\n12.20 - Venda al detall de carburants per a motors de combustió interna.\n12.23 - Laboratoris d’anàlisi i de recerca, amb una superfície superior a 75 m2 (excloent-ne despatxos, magatzems i altres àrees auxiliars)\n12.25 - Hospitals, clíniques i altres establiments sanitaris amb un nombre superior a 100 llits per a l'hospitalització o l'ingrés de pacients.\n12.26 - Centres d’assistència primària i hospitals de dia amb una superfície superior a 750 m2.\n12.35 - Camps de Golf\n12.37 - Càmpings amb un màxim de 1.500 unitats d’acampada.\n12.41 - Instal·lacions per a la neteja en sec, amb una superfície superior a 500 m2.\n12.52 - Pistes permanents de curses i de proves per a vehicles motoritzats, amb una superfície de fins a 5 hectàrees.\n12.54 - Parcs temàtics amb una superfície de fins a 20 hectàrees.\n12.59 - Emmagatzematge o manipulació de biomassa d’origen vegetal (aprofitaments forestals, tractaments silvícoles, restes de jardineria, cultius energètics, serradures...) o de productes d’aquesta (llenya, pèl·let, estella, briquetes...) amb una capacitat superior a 10.000 m3.\nAnnex III de la LPCAA\n7.6 - Carnisseries amb obrador\n7.7 - Fleques amb forns de potència > 7,5 kW\n10.33 - Centres i establiments que allotgen, comercialitzen, tracten i reprodueixen animals.\n12.19b - Manteniment i reparació de vehicles de motor i material de transport que no fan operacions de pintura i/o tractament de superfície\n12.23 - Laboratoris d’anàlisi i de recerca, amb una superfície de fins a 75 m2 (excloent-ne despatxos, magatzems i altres àrees auxiliars)\n12.46 - Activitats de garatge i aparcament de vehicles amb una superfície superior a 500 m2\n12.59 - Emmagatzematge o manipulació de biomassa d’origen vegetal (aprofitaments forestals, tractaments silvícoles, restes de jardineria, cultius energètics, serradures...) o de productes d’aquesta (llenya, pèl·let, estella, briquetes...) amb una capacitat inferior a 10.000 m3.\nEn el cas particular de l’Ajuntament de Barcelona segons l’ordenança reguladora d’activitats dicta els següents annexos:\n12.3/1 - Taller d’arts gràfiques (impremta) amb\nQuantitat emmagatzemada de tintes, pigments, etc. (> 1.000 kg)\nla Superfície és (> 500 m2)\n12.3/2 - Copisteria o impremta rapida, sense maquinaria d’impremta diferent de l’offset limitat a format A3, amb\nquantitat emmagatzemada de tintes, tòners, etc. (> 1000 kg)\nSuperfície taller + magatzem (>500 m2)\n12.10 - Dipòsit i emmagatzematge de productes perillosos (productes químics, productes petrolífers, gasos combustibles i d’altres productes perillosos), amb\nuna capacitat de magatzem > 50 m3\nInstal·lacions expressament excloses de tramitació en la reglamentació de seguretat industrial aplicable\n12.18a - Tallers de reparació mecànica, exclosos els de reparació de vehicles automòbils, que disposin d’instal·lacions de pintura i tractaments de superfícies\n12.19a - Manteniment i reparació de vehicles de motor i material de transport, que fan operacions de pintura\n12.20 - Venda al detall de carburants per a motors de combustió interna\n12.20/1 - Instal·lació de subministrament de carburants per a vehicles propis\n12.23 - Laboratoris d’anàlisi de recerca(excloent-ne despatxos, magatzems i altres àrees auxiliars) amb una superfície amb una superfície > 75 m2\n12.25 - Hospitals, clíniques, establiments sanitaris i centres socio-sanitaris, amb llits d’internament o ingrés\n> 100 llits\n12.26 - Centres d’assistència primària, centres o hospitals de dia, i centres mèdics especialitzats sense internament (diàlisi, radioteràpia, rehabilitació, cirurgia ambulatòria, medicina estètica, etc.) amb\nUna superfície > 750 m2\n12.31 - Forns crematoris en hospitals i cementiris\n12.35.a1 - Activitats d’espectacles\n12.35.a1 - Espectacles teatrals amb\naforament > 150 uts\n12.35.a1 - Espectacles d’audicions amb\n12.35.a1 - Espectacles musicals amb\n12.35.a1 - Espectacles de circ amb\n12.35.a1 - Espectacles amb intervenció d’animals, amb\n12.35.a1 - Manifestacions festives de caràcter cultural o tradicional\n12.35.a1 - Espectacles eròtics: peep shows, cabines porno, etc.\n12.35.a1 - Altres Espectacles: esportius, folklore, realitat virtual, etc. amb\n12.35.a2 - Activitats recreatives esportives\n12.35.a2 - Activitats recreatives de pràctica esportiva amb\n12.35.a3 - Activitats recreatives musicals\n12.35.a3 - Bar musical, amb actuacions o no i que ocupa espais a l’aire lliure: terrassa, vetllador, etc.\n12.35.a3 - Discoteca que ocupa espais a l’aire lliure: terrassa, vetllador, etc.\n12.35.a3 - Sala de ball que ocupa espais a l’aire lliure: terrassa, vetllador, etc.\n12.35.a3 - Sala de festes que ocupa espais a l’aire lliure: terrassa, vetllador, etc.\n12.35.a3 - Sala de concerts que ocupa espais a l’aire lliure: terrassa, vetllador, etc. i que té un\n12.35.a3 - Discoteca de joventut que té un\n12.35.a3 - Karaoke que té un\n12.35.a3 - Sala de festes d’infància i joventut que té un\n12.35.a3 - Cafè teatre / Cafè concert que té un\n12.35.a3 - Establiment d’horari especial que té un\n12.35.a3 - Activitats recreatives musicals amb reservats amb o sense pista i amb o sense escenari\n12.35.b - Activitats de restauració\n12.35.b - Bar i que ocupa espais a l’aire lliure: terrassa, vetllador, etc.\n12.35.b - Restaurant, que ocupa espais a l’aire lliure: terrassa, vetllador, etc.\n12.35.b - Restaurant Bar, que ocupa espais a l’aire lliure: terrassa, vetllador, etc. i que té un\n12.35.b - Gelateries i orxateries, que ocupa espais a l’aire lliure: terrassa, vetllador, etc. i que té un\n12.35.b - Saló de banquets / events, que ocupa espais a l’aire lliure: terrassa, vetllador, etc. i que té un\n12.35.a4 - Activitats recreatives de jocs d’atzar i apostes: bingos, casinos, salons de joc, etc.\n12.35.a8 - Altres activitats de pública concurrència: Centres de culte amb:\naforament > 90 uts\n12.36 - Hoteleria i similars (residencies d’estudiants, etc.) amb un nombre d’habitacions\n12.37 - Càmping, amb un nombre d’unitats d’acampada\n12.41 - Instal·lacions de neteja en sec, amb una superfície\n12.47 - Instal·lació i activitats de neteja de vehicles, excepte interior de cisternes\n12.52 - Pista permanent per a proves i curses de vehicles motoritzats, amb superfície ≤ 5 Ha\n12.53 Emmagatzematge de productes petrolífers amb capacitat de ≤ 100.000 t\n12.54 - Parcs temàtics amb superfície ≤ 20 Ha\n13.1.1a - Exposició i/o venda al detall d’articles o productes perillosos: productes químics, petrolífers, gasos combustibles i d’altres, no exclòs del tràmit en la reglamentació de seguretat industrial o amb una capacitat de magatzem > 50 m3 o superfície neta de venda de > 400 m2\n13.3.7 - Node de telecomunicacions per cable, amb grup electrogen de potència (> 200 kW)\nAnnex III (Annexos III de l’OMAIIA (III.2a i III.2b)) - Annex III.2\na 7.6 - Carnisseries amb obrador\na 7.7 - Fleca amb potència de forns >7,5 kW\nb 7.7 - Fleca amb potència de forns ≤7,5 kW\na 12.3/1 - Taller d’arts gràfiques (impremta) amb\nLa Quantitat emmagatzemada de tintes, pigments, etc. (≤ 1.000 kg)\nla Superfície és (≤ 500 m2)\nb 12.3/2 - Copisteria o impremta rapida, sense maquinaria d’impremta diferent de l’offset limitat a format A3, amb\nquantitat emmagatzemada de tintes, tòners, etc. (≤ 1000 kg)\nSuperfície taller + magatzem (≤500 m2)\na 12.10 - Dipòsit i emmagatzematge de productes perillosos (productes químics, productes petrolífers, gasos combustibles i d’altres productes perillosos), amb\nuna capacitat de magatzem ≤ 50 m3\nInstal·lacions NO excloses de tramitació en la reglamentació de seguretat industrial aplicable\nb 12.11 - Dipòsit i emmagatzematge no frigorífic de mercaderies no incloses en altres epígrafs, amb\nuna superfície > 50 m2\nDensitat de Càrrega de foc ponderada total > 200 MCal/m2\nb 12.11/1 - Dipòsit i emmagatzematge frigorífic de mercaderies no incloses en altres epígrafs, amb\nb 12.11/2 - Agència de transports amb magatzem per a les mercaderies\nb 12.11/3 - Agencia de petita paqueteria (missatgeria) amb magatzem de recepció i/o lliurament, que utilitzi solament vehicles lleugers (NOTA 5), amb superfície total del local (>200 m2)\na 12.18b - Tallers de reparació mecànica, exclosos els de reparació de vehicles automòbils, que disposin d’instal·lacions de pintura i tractaments de superfícies\na 12.19b - Manteniment i reparació de vehicles de motor i material de transport, que no fan operacions amb pintura\nb 12.19b/1 - Centre de revisió tècnica de vehicles, sense reparació\na 12.23 - Laboratoris d’anàlisi de recerca(excloent-ne despatxos, magatzems i altres àrees auxiliars) amb una superfície amb una superfície ≤75 m2\nb 12.24/1 - Revelat automàtic o manual de fotografia, quan no serveixi com a majorista a altres establiments, amb superfície (>200 m2)\na 12.25 - Hospitals, clíniques, establiments sanitaris i centres socio-sanitaris, amb llits d’internament o ingrés (unitats)\n< 100 llits\na 12.26 - Centres d’assistència primària, centres o hospitals de dia, i centres mèdics especialitzats sense internament (diàlisi, radioteràpia, rehabilitació, cirurgia ambulatòria, medicina estètica, etc.).\nAmb superfície≤ 750 m2\nb 12.26/1 - Consultoris d’atenció medico-sanitària a les persones, no inclosos ni amb instal·lacions incloses en altres epígrafs.\nQue disposa d’equips radiants (de diagnosi per la imatge, etc.) diferents de l’ecografia o els raigs X d’odontologia o amb una superfície >500 m2\nb 12.26/2 - Consultoris d’atenció No mèdica a la salut de les persones, no inclosos ni amb instal·lacions incloses en altres epígrafs amb una superfície > 500 m2\na 12.27 - Centres geriàtrics\na 12.28 - Centres de diagnosi per la imatge\na 12.29 - Serveis funeraris\na 12.30 - Cementiris\na 12.32 - Centres Veterinaris\na 12.33 - Centres i establiments que alberguen, comercialitzen, tracten i/o reprodueixen animals\na 12.34 - Centres de cria i subministrament i centres usuaris d’animals d’experimentació.\na 12.35.a1 - Espectacles cinematogràfics\na 12.35.a1 - Espectacles teatrals amb\naforament ≤ 150 uts\na 12.35.a1 - Espectacles d’audicions amb\na 12.35.a1 Espectacles musicals amb\na 12.35.a1 - Espectacles de circ amb\na 12.35.a1 Espectacles amb intervenció d’animals, amb\na 12.35.a1 Altres Espectacles: esportius, folklore, realitat virtual, etc. amb\na 12.35.a2 - Activitats recreatives de pràctica esportiva amb\nUna superfície ≤ 500 m2\na 12.35.a3 - Bar musical, amb actuacions o no i que no ocupa espais a l’aire lliure: terrassa, vetllador, etc.\na 12.35.a3 - Discoteca que no ocupa espais a l’aire lliure: terrassa, vetllador, etc.\na 12.35.a3 - Sala de ball que no ocupa espais a l’aire lliure: terrassa, vetllador, etc.\na 12.35.a3 - Sala de festes que no ocupa espais a l’aire lliure: terrassa, vetllador, etc.\na 12.35.a3 - Sala de concerts que no ocupa espais a l’aire lliure: terrassa, vetllador, etc. i que té un\na 12.35.a3 - Sala de concerts que ocupa espais a l’aire lliure: terrassa, vetllador, etc. i que té un\na 12.35.a3 - Discoteca de joventut que té un\na 12.35.a3 - Karaoke que té un\naforament ≤150 uts\na 12.35.a3 - Sala de festes d’infància i joventut que té un\na 12.35.a3 - Cafè teatre / Cafè concert que té un\na 12.35.a3 - Establiment d’horari especial que té un\na 12.35.a3 - Activitats recreatives musicals amb reservats amb o sense pista i amb o sense escenari\na 12.35.b - Bar i que ocupa espais a l’aire lliure: terrassa, vetllador, etc.\n12.35.b - Restaurant, que NO ocupa espais a l’aire lliure: terrassa, vetllador, etc\na 12.35.b - Restaurant Bar, que NO ocupa espais a l’aire lliure: terrassa, vetllador, etc. i que té un\na 12.35.b - Gelateries i orxateries, que NO ocupa espais a l’aire lliure: terrassa, vetllador, etc. i que té un\na 12.35.b - Saló de banquets / events, que NO ocupa espais a l’aire lliure: terrassa, vetllador, etc. i que té un\na 12.35.a5 - Altres activitats recreatives formatives: ludoteques\nb 12.35.a6 - Altres activitats de pública concurrència: museus, biblioteques, sales de conferències, centres cívics\nb 12.35.a8 - Altres activitats de pública concurrència: Centres de culte amb:\naforament ≤ 90 uts\nUna superfície ≤ 100 m2\na 12.36 - Hoteleria i similars (residencies d’estudiants, etc.) amb un nombre d’habitacions\n≤ 400 uts\na 12.38 - Cases de colònies, granges escola, aules de natura i albergs de joventut\na 12.40 - Bugaderia no industrial\na 12.41 - Instal·lacions de neteja en sec, amb una superfície≤ 500 m2\na 12.45 - Campaments juvenils\n12.46 - Activitats de garatge o aparcament de vehicles:\na 12.46/1 - Aparcaments privat o públic de vehicles lleugers amb una superfície de > 100 m2\na 12.46/3 - Aparcaments privat o públic de vehicles pesants amb una superfície de > 100 m2\nb 12.46/3 - Aparcaments privat o públic de vehicles pesants amb una superfície de ≤ 100 m2\na 12.48 - Centre docent amb aforament > 10 uts\na 12.49/1 - Gran establiment comercial territorial individual, de superfície neta de venda > 2.500 m2\na 12.49/2 - Gran establiment comercial individual, de superfície neta de venda ≤ 2.500 m2 i > 1.300 m2\na 12.49/3 - Establiment comercial mitjà individual, de superfície neta de venda ≤ 1.300 m2i > 800 m2\na 12.49/4 - Establiment comercial individual, de superfície neta de venda ≤ 800 m2i > 400 m2\na 12.49/6 - Establiment comercial col·lectiu: Centres comercials, Galeries i Centres privats d’alimentació, etc. amb superfície neta de venda > 400 m2\n12.51 - Qualsevol altra activitat o instal·lació amb incidència ambiental i que no estigui inclosa en altres epígrafs, entre les quals s’expliciten:\nb 12.51/1 - Instal·lacions amb incidència ambiental: Estació receptora d’energia elèctrica: Centrals i subestacions de transformació AT/MT\nb 12.51/2 - Activitat amb incidència ambiental: Planta desalinitzadora\nb 12.51/3 - Activitat amb incidència ambiental: Taller de proves, retimbrat i/o emplenat d’extintors, tubs o altres aparells sotmesos a pressió\nb 12.51/4 - Activitat amb incidència ambiental: Taller de reompliment d’ampolles d’aire o gasos comprimits\nb 12.51/6 - Activitat amb incidència ambiental: Establiment amb obrador i/o cuina industrial per a l’elaboració de plats preparats sense venda al públic ni degustació (catering)\nb 12.51/7 - Activitat amb incidència ambiental: Conjunt de trasters d’ús privat, sense emmagatzematge de productes perillosos: químics, petrolífers, gasos combustibles, tòxics o d’altres\nb 12.51/8 - Activitat amb incidència ambiental: Tallers de reparació o manteniment, no inclosos en cap altre epígraf, d’objectes o articles diversos, amb\nSuperfície de taller > 150 m2\nSuperfície de magatzem > 50 m2\nb 12.51/9 - Activitat amb incidència ambiental: Tallers de producció artesanal d’objectes o articles diversos, no inclosos en cap altre epígraf, amb\nb 12.51/10 - Activitat amb incidència ambiental: Estudis de filmacions, doblatge, muntatge o sonorització de films o vídeo, amb\nsuperfície total > 500 m2\nsi disposen de platós accessibles al públic\nb 12.51/11 - Activitat amb incidència ambiental: Gravació de CDs, DVDs, cassets o suports similars, enregistrats amb so i/o imatge, per duplicació des de màsters, amb superfície total > 200 m2\nb 12.51/12 - Activitat amb incidència ambiental: Estudi fotogràfic, amb superfície total > 500 m2\nb 12.51/13 - Activitat amb incidència ambiental: Estudis de realització de programes de ràdio o televisió, sense platós oberts al públic, amb superfície total > 500 m2\nb 12.51/14 - Activitat amb incidència ambiental: Estudi d’enregistrament de so per a grups musicals o similars\nb 12.51/15 - Activitat amb incidència ambiental: Local per a assaigs musicals, de teatre, circ o similars\na 12.51/17 - Activitat amb incidència ambiental: Venda al detall de pirotècnia dins d’un local o edifici, sigui amb caràcter permanent o de temporada\nb 12.51/18 - Activitat amb incidència ambiental: Casal per a persones grans, persones amb disminucions, o col·lectius similars, quan la superfície total útil sigui > 500 m2\nb 12.51/19 - Activitat amb incidència ambiental: Casa o centre de reunió, o de difusió de la cultura, valors o afeccions d’un col·lectiu específic, quan la superfície total útil sigui > 500 m2\nb 12.56 - Establiments de turisme rural\nb 12.57 - Establiments d’apartaments turístics\nb 12.58 - Magatzem de productes de roca ornamental, amb una superfície de magatzem de > 50 m2\nb 12.59 - Espectacles públics i activitats recreatives NO incloses en la normativa específica\na 13/1.1a - Exposició i/o venda al detall d’articles o productes perillosos: productes químics, petrolífers, gasos combustibles i d’altres, exclòs del tràmit en la reglamentació de seguretat industrial o amb una capacitat de magatzem ≤ 50 m3 o superfície neta de venda de > 400 m2\nb 13/1.1a - Exposició i/o venda al detall d’articles o productes perillosos: productes químics, petrolífers, gasos combustibles i d’altres, exclòs del tràmit en la reglamentació de seguretat industrial o amb una capacitat de magatzem ≤ 50 m3 o superfície neta de venda de ≤ 400 m2\na 13/1.1b - Exposició i/o venda al detall d’articles o productes no perillosos, no alimentaris, constituïts majoritàriament per materials combustibles, amb superfície neta de venda de > 400 m2\nb 13/1.1b - Exposició i/o venda al detall d’articles o productes no perillosos, no alimentaris, constituïts majoritàriament per materials combustibles, amb superfície neta de venda de ≤ 400 i > 150 m2 i superfície de magatzem de > 50 m2\na 13/1.2 - Exposició i/o venda al detall d’articles o productes no alimentaris no constituïts majoritàriament per materials combustibles, amb superfície neta de venda de > 400 m2\nb 13/1.2 - Exposició i/o venda al detall d’articles o productes no alimentaris no constituïts majoritàriament per materials combustibles, amb superfície neta de venda de ≤ 400 m2 i > 100 m2 i superfície de magatzem de > 100 m2\na 13/1.4 - Exposició i/o venda al detall d’animals de companyia, amb superfície neta de venda de > 400 m2\na 13/1.4 - Exposició i/o venda al detall d’animals de companyia, amb superfície neta de venda de ≤ 400 m2\nb 13/1.5 - Petit comerç no alimentari, autoritzable en galeria de metro, amb superfície > 100 m2\na 13/2.1 - Establiment de venda al detall mixta, alimentari i no alimentari: Botiga de conveniència o botiga annexa a gasolinera, amb superfície neta de venda > 400 m2\nb 13/2.1 - Establiment de venda al detall mixta, alimentari i no alimentari: Botiga de conveniència o botiga annexa a gasolinera, amb superfície neta de venda ≤ 400 m2\na 13/2.2 - Especialista d’alimentació, que disposi d’obrador, o d’elements de cocció, o de més de 5 m3 de volum frigorífic, o de zona de degustació amb superfície neta de venda > 400 m2\nb 13/2.2 - Especialista d’alimentació, que disposi d’obrador, o d’elements de cocció, o de més de 5 m3 de volum frigorífic, o de zona de degustació amb superfície neta de venda ≤ 400 m2\na 13/2.3 - Polivalent, autoservei o superservei d’alimentació, que disposi d’obrador, o d’elements de cocció, o de més de 5 m3 de volum frigorífic, , amb superfície neta de venda > 400 m2\nb 13/2.3 - Polivalent, autoservei o superservei d’alimentació, que disposi d’obrador, o d’elements de cocció, o de més de 5 m3 de volum frigorífic, , amb superfície neta de venda ≤ 400 m2\na 13/2.4 - Especialista d’alimentació sense zona de degustació, que no disposi d’obrador, ni d’elements de cocció, ni de més de 5 m3 de volum frigorífic, amb superfície neta de venda > 400 m2\nb 13.2.4 - Especialista d’alimentació sense zona de degustació, que no disposi d’obrador, ni d’elements de cocció, ni de més de 5 m3 de volum frigorífic, amb superfície neta de venda ≤ 400 m2 i > 150 m2 i superfície de magatzem de > 50 m2\na 13/2.6 - Polivalent, autoservei o superservei d’alimentació, que no disposi d’obrador, ni d’elements de cocció, ni de més de 5 m3 de volum frigorífic, amb superfície neta de venda > 400 m2\nb 13/2.6 - Polivalent, autoservei o superservei d’alimentació, que no disposi d’obrador, ni d’elements de cocció, ni de més de 5 m3 de volum frigorífic, amb superfície neta de venda ≤ 400 m2 i > 150 m2 i superfície de magatzem de > 50 m2\nb 13/2.7 - Parada autoritzable en Centre Privat o Galeria Privada d’Alimentació amb superfície neta de venda > 100 m2\nb 13/2.8 - Petita botiga de caramels i gelats, autoritzable en galeria de metro amb\nsuperfície neta de venda > 100 m2\nb 13/3.1 - Gabinet de tatuatge, piercing o similars\nb 13/3.2. - Local de pràctiques psicofísiques no esportives (ioga, relaxació, etc.), amb superfície útil > 50 m2 i capacitat de > 6 practicants\nb 13/3.4 - Local per a custòdia i/o jocs infantils (no docent)\nb 13/3.5 - Menjador col·lectiu (no obert al públic)\nb 13/3.6 - Rentat i/o neteja en sec: Local per a la recepció i lliurament amb superfície neta d’atenció al públic > 150 m2 i superfície de magatzem de > 50 m2\nb 13/3.7 - Node de telecomunicacions per cable, amb grup electrogen de potència (≤ 200 i > 10 kW)\nb 13/3.8 - Establiment dedicat als serveis personals relatius a l’estètica i imatge, sense tractaments de medicina estètica, i sense instal·lacions incloses en altres epígrafs, amb superfície destinada a aquest ús > 200 m2\nb 13/3.9 - Oficines, despatxos o serveis d’ús administratiu, amb o sense atenció al públic, amb superfície d’ús administratiu > 500 m2\nb 13/4.1 - Activitat no inclosa en cap epígraf i sense incidència ambienta\nb 13/7 - Tinença, manteniment i cura d’animal salvatge com a animal de companyia, quan sigui autoritzable\na 14/1.3 - Caldera de calefacció/aigua calenta sanitària, individual, amb potència > 20.000 kCal/h\na 14/1.4 - Instal·lació de calderes de calefacció/aigua calenta sanitària, centralitzada, amb potència 20.000 kCal/h\nb 14.1.5 - Condicionament d’aire ambiental amb aparells autònoms, compactes o partits, amb unitats exteriors no agrupades al mateix recinte, amb\nPotència del compressor > 10 kW\nPotència frigorífica total > 20.000 kCal/h\nPotència calorífica total > 20.000 kCal/h\nb 14.1.6 - Condicionament d’aire ambiental amb aparells autònoms, compactes o partits, amb unitats exteriors agrupades al mateix recinte\nb 14.1.7 - Condicionament d’aire ambiental centralitzat\nb 14/2.1 - Transformadors MT/BT, amb potència > 2.000 kVA\nb 14/3.1 - Aparells motoritzats de transport de persones o mercaderies de recorregut horitzontal o inclinat\nb 14/4.1 - Grup de pressió per a aigua d’instal·lació contra incendis


A KOPS D'STICK: EL BARÇA CAMPIÓ DE LA OK LLIGA 2011-12\nEL BARÇA CAMPIÓ DE LA OK LLIGA 2011-12\nEL BARÇA S’ADJUDICA EL CAMPIONAT A LA PRIMERA OPORTUNITAT\nAquest passat dilluns, el FC Barcelona s’ha proclamat matemàticament campió de la OK Lliga 2011-12 vèncer al CP Calafell per 7-4 en el Palau Blaugrana a manca de tres jornades pel final de la competició. Els blaugranes han reconquerit una corona que havien lluït durant 13 temporades consecutives abans de que l’any passat el Reus Deportiu s’alcés amb el títol.\nEl Barça ha sortit decidit a sentenciar el títol per la via ràpida i no s’ha deixat intimidar per un Calafell molt lluitador, arribant la descans amb un clar 4-1 favorable. En la segona part, els de Gaby Cairo han tingut el partit sempre sota control, i tot i la relaxació en el tram final que ha permès al Calafell acostar-se en el marcador, el resultat final no ha perillat mai pels barcelonistes, que d’aquesta manera han pogut celebrar el seu 24é títol de lliga davant de la seva afició.\nPer part del Barça han marcat Álvarez, Borregán (2), Barroso, Gual, Torra i Reinaldo. I per part del Calafell, els 4 gols els ha fet Marc Coy.\nEl capità barcelonista Beto Borregán ha anunciat al final del partit la seva retirada quan acabi la temporada.\n(En breu penjarem la crònica y les millors imatges del partit)\nAra el Barça podrà dirigir els seus esforços cap a guanyar el seu quart t´titol de la temporada en la Final 8 de la Lliga Europea que es celebrarà d’aquí dos caps de setmana a Lodi.\nPublicat per Cròniques des de l'exili a 1:55\nEtiquetes de comentaris: Barça, Notícies, OK Lliga 11-12\nEn aquest enllaç podeu veure el resum fotogràfic del FC Barcelona - CP Calafell amb la celebració del títol d' Ok Lliga!


Allen (Kansas) - Viquipèdia, l'enciclopèdia lliure\n38° 39′ 23″ N, 96° 10′ 13″ O / 38.65639°N,96.17028°O / 38.65639; -96.17028\nAllen és una població dels Estats Units a l'estat de Kansas. Segons el cens del 2000 tenia una població de 211 habitants.\nSegons el cens del 2000, Allen tenia 211 habitants, 83 habitatges, i 62 famílies. La densitat de població era de 301,7 habitants per km².\nDels 83 habitatges en un 39,8% hi vivien nens de menys de 18 anys, en un 59% hi vivien parelles casades, en un 12% dones solteres, i en un 25,3% no eren unitats familiars. En el 24,1% dels habitatges hi vivien persones soles el 14,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 3.\nPer edats la població es repartia de la següent manera: un 29,9% tenia menys de 18 anys, un 6,6% entre 18 i 24, un 28,4% entre 25 i 44, un 20,9% de 45 a 60 i un 14,2% 65 anys o més.\nLa renda mediana per habitatge era de 32.500 $ i la renda mediana per família de 39.792 $. Els homes tenien una renda mediana de 30.000 $ mentre que les dones 24.500 $. La renda per capita de la població era de 15.855 $. Entorn del 10,2% de les famílies i el 8% de la població estaven per davall del llindar de pobresa.\nAdmire (6 km)\nAmericus (18 km)\nBushong (8 km)\nDunlap (19 km)\nEskridge (23 km)\nHarveyville (23 km)\nObtingut de «https://ca.wikipedia.org/w/index.php?title=Allen_(Kansas)&oldid=19030574»\nLa pàgina va ser modificada per darrera vegada el 22 oct 2017 a les 02:24.


racó cinèfil.o8 – korova kino bar\n27 de Juny de 2014 In article By Pere Tubert Juhé\nDe cul a boca a cul a boca a cul i etcètera\nEl cinema és ficció. En això hi podríem estar més o menys d’acord fins que la ficció no ens trepitgi la nostra realitat. Som capaços d’acceptar els sabres làser o els superherois voladors si no som físics. Podem dir que sí a batalles de Troia o la descoberta d’Amèrica si no som historiadors i podem hibridar humans amb extraterrestres de sang àcida si no som biòlegs. Podem mirar pel·lícules si no sabem els secrets del cinema. El cinema, tal i com ho és el teatre, la literatura o qualsevol manifestació artística, és l’art de l’engany. Ens posem a mirar una pel·lícula, a llegir un llibre o contemplar un quadre i ens hem de preparar a ser enganyats, a veure la realitat a través d’un filtre que no ens és propi.\nPerò què passa quan el filtre se’ns solapa amb el nostre camp de coneixement? Podem veure Troy (2004) sent historiadors? Inception (2010) si som arquitectes o Splice (2009) si som biòlegs? Tota pel·lícula ens obliga a posar en suspens els nostres coneixements i fer una mena de vot de castedat conscient, el que acadèmicament s’anomena el willing suspension of disbelief. Poso el meu descrèdit sobre l’altar de sacrifici a mercè de les hordes bàrbares que no tenen ni puta idea de què va el tema.\nJo, per formació, sóc biòleg. Puc pretendre parlar de cinema, de guions, de narrativa i d’interpretació, però són temes que em resulten aliens. Jo hi entenc de reaccions enzimàtiques, de bacteris, de virus, de grups sanguinis i de ta puta mare. De Gattaca (1997) i d’Outbreak (1995). Jo sé de què parla Bad Biology (2008). O no.\nPerquè per molts coneixements que tingui, per molta tesi que hagi escrit i defensat, per molta biologia molecular que em foti cul amunt, quan m’assec amb una pel·lícula davant dels ulls intento posar la professionalitat en tercer terme. Ja tindré temps de cagar-me en la pseudociència, els híbrids d’humà i animal, els virus mutants i les polles autoconscients. Quan treballo ja sé que res d’això és real, que res d’això existeix. Però precisament és el que li demano al cinema. Que, per un moment, m’allunyi d’aquesta realitat que massa bé conec. Que em faci creure que puc fotre la polla a qualsevol forat. Que tothom qui odio explotarà en el més gran dels dolors. Que en Brad Pitt porti faldilleta i que quan somiï tot es plegui.\nShare the post "racó cinèfil.o8"


En plena pandèmia, l’empresa burgalesa Ambulàncies Rodrigo treu 100 euros al mes de sou a la seva plantilla.\nMentre des del govern, els mitjans de comunicació i les grans empreses que estan gastant milions en publicitat per a rentar-se la cara, ens diuen que de la pandèmia sortim tots junts la realitat és una altra. Les denúncies que publiquem de manera contínua donen una imatge oposada: des de les monitores de menjador que cobren 350 euros mentre els diputats 7000, se sanciona a operaris de neteja per no voler treballar sense proteccion i aquí mateix a Castella i Lleó ja han sortit diversos casos com aquest.\nEn el cas d’Ambulàncies Rodrigo (pertanyent a Health Transportation Group -HTC), no és el primer conflicte laboral que tenen. Ja va haver-hi una vaga en 2018 tant per pèrdua salarial com per calendari de treball. Posteriorment al febrer de 2019 va patir requeriments i propostes de sanció per inspecció de treball per una llista llarga de raons: incompliment del conveni en jornades laborals, torns, calendaris, vacances, models de contractació i nomines a més també per problemes amb el registre de jornada. Com veiem una empresa exemplar.\nEl desvergonyiment de l’empresa no sembla haver acabat aquí, sinó que enguany, en plena pandèmia, ha fet un nou salt. Ja el 18 de març els treballadors denunciaven la falta de EPIs que obligava a reutilitzar o fins i tot treballar sense ells. Arribat abril l’empresa decideix retallar en concepte de dietes i quilometratge 100 euros al mes als conductors i 80 als tècnics dels serveis d’urgència, és a dir, a 180 treballadors i treballadores dels 250 de l’empresa a Burgos. L’empresa amb cinisme al·lega haver fet això a requeriment de la inspecció de treball. Així aprofita la situació d’emergència sanitària per a realitzar aquest atracament, compta que els treballadors en plena pandèmia no podran oposar la seva millor arma, la vaga.\nEs podria al·legar que igual l’empresa és petita i no té més remei, que cal fer sacrificis (sempre els han de fer els mateixos sembla). Investigant una mica descobrim que Ambulàncies Rodrigo pertany a Ambuiberica, empresa que opera en tota Castella i Lleó, excepte a Sòria. El que ja costa una mica mes trobar és que aquesta empresa es va funsionar amb EmerU al 2017, l’empresa resultant és la líder del sector en l’Estat Espanyol i la segona a nivell europeu com explica Expansion. L’empresa es diu Health Transportation Group - HTC, té presència en tres països, 7500 empleats i uns 300 milions de facturació anual, ells mateixos ho expliquen. Parlem d’una multinacional que vol incrementar els seus ja gegants beneficis robant part del seu sou als treballadors de primera línia contra el virus.\nDes d’Esquerra Diari sostenim que hi ha dues possibles solucions per a sortir d’aquesta crisi: o bé, com va passar en 2008, que paguem de nou els i les treballadores, tots els costos mentre les multinacionals es fan encara més riques; o bé, com proposem nosaltres, que siguin elles els qui ho paguin.\nLa nostra intenció és donar veu als i les que lluiten contra els atropellaments que estem sofrint i per a això animem que ens maneu les vostres denúncies o testimoniatges del que veieu o viviu durant aquesta pandèmia a [email protected]


Gaudeix, avui, dels actes de Sant Blai a Borriana - Diari Millars, informació local en valencià.\nGaudeix, avui, dels actes de Sant Blai a Borriana\nPaelles, gegants i cabuts, “art al vent”….\nAvui es celebra amb el IX Aplec de Gegants i Cabuts de Borriana. L’Aplec començarà, a les 11:00 hores, amb tallers de construcció de cabuts i lleons xinesos, en la Plaça de la Mercé, que podran desfilar en la desfilada de la vesprada. Els tallers estaran oberts al públic.\nA les 12:00 hores es realitzarà la plantada dels gegants en la Plaça de la Mercé i, posteriorment, a les 12:30 hores, en el mateix lloc, se celebrarà una exhibició de danses de lleó xinés a càrrec de Hong Teck Spain de la Vall d’Uxó.\nA la vesprada, a les 17:00 hores, començarà una desfilada que partirà de la Plaça de la Mercé, pels carrers La Tanda, Tarancón, l’Escorredor, el Raval, per a entrar, al voltant de les 18:00 hores, en la Plaça Major on es faran balls de lluïment i conjunt de tots els gegants.\nDes de les 11 del matí, Mostra Internacional d’art tèxtil “Art al Vent” de Gata de Gorgos als balcons del CMC la Mercé.\nI sense oblidar-nos de la Festa de les Paelles, organitzada per pub Baviera i amb la col·laboració de l’Ajuntament de Borriana i que tindrà lloc en la Terrassa Payá des de les 12 del migdia.\nPost més nousEl “Arquer de la Valltorta” és homenatjat en el cartell del Dia de la Província\nPost més vellsDeclaracions de Mónica Oltra davant el desprestigi de la Comunitat


Setmana de la natura a la Pobla de Segur – Ajuntament de La Pobla de Segur\nEntre els dies 23 de maig i 5 de juny tindrà lloc a Catalunya la Setmana de la Natura, una iniciativa sense ànim de lucre en la qual diferents associacions, fundacions, ajuntaments, escoles o empreses impulsen una sèrie d’activitats ambientals amb l’objectiu de promoure la conservació i el patrimoni natural.\nVist l’èxit d’acollida en la edició anterior, l’Ajuntament de La Pobla de Segur s’hi ha volgut adherir de nou i organitzarà activitats al llarg d’aquestes dues setmanes. Les activitats seran aptes per a tots els públics, però en alguns casos l’aforament serà limitat i caldrà inscriure’s prèviament en el formulari que us facilitem en el següent enllaç:\nLes activitats i el seu calendari estaran exposats en el cartell informatiu que adjuntem en aquesta nota de premsa així com en diversos espais públics del municipi on també tindreu l’enllaç al formulari d’inscripció via codi QR.\nÉs l’hora del conte. Biblioteca a la fresca. (Dilluns 23 de maig, a les 17h)\nTraslladem la biblioteca als jardins de l’ajuntament! Establirem un espai exterior obert per a tothom, apte per a la lectura i el gaudi, i amb la lectura de contes infantils per als més petits de la mà de La Tribu Juganera!\nEcosistemes de bosc i caixes niu. (Dimarts 24 de maig, a les 17:30h)\nAnirem al bosc del Vernedot, revisarem el contingut de les caixes de niu presents i construirem de noves. Coneixerem la ecologia d’aquestes espècies i la seva importància per a la regulació de l’ecosistema dels nostres boscos de la mà de Salvatgines!\nEcosistemes de riu. (Dimecres 25 de maig, a les 17:30h)\nAnirem al riu Flamisell i descobrirem la fauna de macroinvertebrats que hi trobem al riu, estudiant-ne la relació amb la qualitat de l’aigua i el paper que fan dins l’ecosistema fluvial. Ens posarem en la pell d’un científic, remenant sota les pedres i entre les sorres del riu amb salabrets, per tal de capturar les diferents espècies que posteriorment s’identificaran, de la mà de Salvatgines!\nCreem un herbolari i animalari. (Dimecres 1 de juny, a les 17h)\nImiten les pintures sintètiques els colors de la natura? Per què no extraiem els colors de manera natural? Quin impacte ambiental tenen aquests processos? Podem apostar per un altre model d’aprofitament i decreixement? Quins processos passen les tintes fins que arriben a les nostres mans? Com poder reduir el consum i creixement per sobre les possibilitats del planeta?\nAquestes són algunes de les preguntes que ens anirem fent durant el taller de les tintes vegetals. Reflexionarem sobre el seu ús, parlarem sobre com podem arribar aconseguir aquestes tintes i les diferents maneres de tractar-les i, finalment, ho durem a la pràctica a través del paper i una instal·lació de colors a la natura. Podrem aprendre, reflexionar i passar a la pràctica transformant de manera positiva l’entorn a través d’una actuació efímera. Serà un taller de dues hores on barrejarem un taller dirigit amb un espai de lliure circulació i creació i, al final, hi haurà l’opció que cada participant es pugui dur a casa una part del que hem fet juntes.\nTaller pensat per adults i infants.\nEns trobarem a la Plaça de l’Ajuntament i des d’allà ens mourem fins al Vernedot on establirem el centre de l’activitat movent-nos pels voltants.\nEcologia de ratpenats. (Divendres 3 de juny, a les 21h)\nSortirem del poble per apropar-nos als hàbitats on viuen els ratpenats i descobrirem les particularitats de l’únic mamífer que ha estat capaç de conquerir el medi aeri de la mà de Salvatgines!\nTaller de tintes vegetals. (Dissabte 4 de juny, a les 11h)\nDescobrirem i posarem en valor l’ús de les tintes vegetals de la mà de simBIOsis projectes. En un entorn\nDiem i fem moltes coses a la natura: vaig a fer esport, anem a explicar-la en detall, anem a explotar-la, vaig a desconnectar de la ciutat… Poques vegades ens parem a mirar i entendre allò que veiem sense molta més ajuda que alguna petita referència d’algun llibre o només amb la nostra mirada. Podem interpretar a través del que veiem amb els ulls, sentim amb el tacte o olorem amb el nas? Podem estar a la natura des d’una altra postura? Durant el taller aprendrem a mirar-la, contemplar-la i observar-la per descobrir, a poc a poc, què és allò que veiem i plasmar-ho a la nostra manera.\nEl taller consistirà a construir un gran herbolari i animalari conjunt del nostre entorn fet a través del que observem. Per fer-ho tindrem un gran llibre per anar dibuixant i apuntant el que veiem. Un cop fet el nostre petit estudi d’observació, ajuntarem tots els dibuixos dins el llibre. Aquest serà l’herbolari i animalari fet per la gent del poble. La idea és cedir aquest llibre a la biblioteca perquè es pugui consultar i completar si algú es va animant.\nEl taller durarà dues hores i serà un taller obert a tota la gent que pugui anar venint. Un espai de lliure circulació on passaran coses i es podrà anar transitant i movent-se.\nTaller pensat per infants i adults.\nDe forma addicional, també realitzarem una neteja del camí de ribera del riu amb els alumnes de primer de primària de l’escola Raiers el proper dimecres 1 de juny amb l’objectiu de posar en valor la conservació del nostre entorn natural i sensibilitzar als alumnes al respecte de la segregació dels residus.\nEls músics del Pallars a Joan DegolladaLa Pobla aposta pel turisme actiu i de natura sol·licitant una subvenció de 2,7 M d’euros


El Centru | Reflexions nadalenques (III). La febre dels regals (IV).\nReflexions nadalenques (III). La febre dels regals (IV).\nEl dia de Nadal, un “pastoret” va dedicar una a les “coples” a reivindicar els nostrats tió i Reis, enfront del forà Pare Noël, que el veiem penjat d’alguns (cada any més) balcons del nostre poble. És clar que tot canvia, (per sort?) fins i tot, els propis costums, els nostres.\nAnys enrere, quan jo feia cagar el tió sense anar més lluny, tot i que de menjar n’hi donava, el que cagava la nit de Nadal després de l’oració i d’ataconar-lo de valent, eren uns mitjons, dues escadusseres barres de torrons, una ampolla de vi ranci i una altra de mistela, casualment cada any dins la mateixa ampolla de vidre blau tot decorat, i finalment unes monedes, cigarretes dins d’una capsa de cartró on s’hi llegia IDEALES, paraigües i ampolles de xampany de xocolata.\nAleshores, fèiem cagar el tió un cop, només una vegada i prou i al la nit de Nadal. Ara en canvi les cagades es multipliquen.\nEs comença uns quants dies abans a les escoles, cosa que està molt bé per allò de que la canalla aprenguin els nostres costums i tradicions, sabent d’antuvi que la majoria de nens i nenes serà la única vegada que el faran cagar. Després hi ha la cagada a la plaça, la de l’Ajuntament, que també està molt bé, perquè se sol fer el dia que toca i potser per molts nens és la segona i darrera vegada de fer-lo cagar i en tot cas, fora del lloc tradicional.\nEn tots dos cassos i per raons òbvies els regals no son els habituals, ni els tradicionals per un costat ni els més moderns per l’altre. Aquests els trobem a les successives cagades, la de casa, la de ca els avis, la de ca la tieta, la de cal padrí...\nAh, els regals! Els tions d’avui dia, no sé pas el que els hi donen per menjar, però caguen tota mena de joguines de plàstic “made in Xina o Taiwan”, nines, camions i pistoles, bicicletes i pianos, telèfons mòbils i fins i tot play stations, i que no resulten pas ser unes joguines qualsevol, no. Solen ser la cinquena nina, el novè camió, la setena pistola, la tercera bicicleta i el vuitè timbal, i és que aquests tions moderns, lluny d’aquelles soques de garrofer amb un forat que hi passava el cap, ara son molt més petits però guarnits, fins i tot alguns porten barretina, que serveis per tapar-li els ulls i així no sap que de totes aquelles coses que caga, els destinataris ja en tenen en escreix.\nN’hi ha tants models i de tant variades formes que es fan concursos de disseny. Per cert que el concurs de Salou l’ha guanyat un vila-secà. A mi m’agrada més aquella vella i corcada soca, però pels meus néts n’he anat a caçar un que té la boca oberta, unes llargues orelles i una cua que li tapa el forat del cul. Ves per on!\n1 Comentaris a "Reflexions nadalenques (III). La febre dels regals (IV)."\nEls Tions de quan jo era petita també eren ben diferents, i també se´n feia cagar només un, un sol cop, la nit de Nadal i cagava unes coses ben concretes... ara no sé què passa que hi ha tions que caguen qualsevol dia, a qualsevol hora i tot tipus de coses en successives cagades... els hi deuen de donar per menjar prunes i llavors de lli?


... n e m f e n t !: Circ de Pessons amb raquetes\nAprofitem el divendres sant per fer una excursió amb raquetes pel circ de Pessons, a Andorra, aquest cop acompanyats del Jordi i la Gemma. Ens dirigim a l'estació d'esquí de Grau Roig ja que la ruta comença justament des de l'aparcament principal d'aquesta estació.\nComencem a caminar per les pistes, però poc després ens desviem per un sender força empinat que ens durà al refugi (bar-restaurant) dels peus de l'Estany Primer de Pessons, el qual travessem.\nEl camí puja primer suaument, i mica en mica es van obrint els diferents cims que engloben el circ, com el Montmalús (2.782m), el Ríbuls (2.827m) i el Pessons (2.864m). La veritat és que gaudim molt de la caminada ja que fa molt bon dia i la neu està en un estat immillorable.\nAl final del circ, voregem (gairebé sense saber-ho) l'estany del Cap de Pessons i comencem el retorn. És una ruta circular i en el tram de baixada és quan es troben més estanys. Hi ha tanta neu que alguns ens passen desapercebuts, però d'altres som conscients de que els estem travessant. En l'Estany Rodó calculem el gruix de neu acumulat sobre el gel: més de 65 cm.\nEls trams més drets els baixem de cul, fins tornar a trobar el refugi-cafeteria, on dinem. Des d'allà i fins al cotxe, baixem aprofitant les pistes esquiables.\nAquest racó dels Pirineus ens ha agradat força i ja tenim ganes de tornar a fer aquesta ruta a l'estiu, per veure-ho des d'una altra perspectiva, descobrir els estanys que "ens hem perdut" i per poder pujar al Montmalús i el Pessons.\nEl track a wikiloc es troba el següent enllaç: Circ de Pessons


Delegació General per a l'idioma francès i les llengües de França - Viquipèdia, l'enciclopèdia lliure\nLa Delegació General per a l'idioma francès i les llengües de França (DGLFLF) és una unitat del Ministeri de Cultura de França. Té com a missió coordinar, a nivell interministerial, la política lingüística de França. També assessora el secretariat del Consell Superior de la Llengua Francesa.\n(fr) Délégation générale à la langue française\n(fr) Délégation générale à la langue française et aux langues de France\nservice central d'un ministère (fr)\nCommissariat Général de la Langue Française (en)\n48° 51′ 54″ N, 2° 19′ 59″ E / 48.8651°N,2.3331°E / 48.8651; 2.3331\nFou fundada l'any 1989 com a Delegació General de la llengua francesa (DGLF), i el 2001 es va convertir en Delegació General per a l'idioma francès i les llengües de França per a tenir en compte les llengües regionals. Ha succeït al comissari general de la llengua francesa (també conegut com a Alt Comissionat per a la llengua francesa), creat el 1984 per reemplaçar el Consell Superior de la Llengua Francesa, creat el 1964 pel general Charles de Gaulle.\nLa DGLF supervisa el compliment de la Llei de 4 d'agost de 1994, anomenada llei Toubon. Vetllarà, en particular, pel respecte del seu decret d'aplicació de 1996 relatiu a l'enriquiment de la llengua francesa i les seves disposicions sobre l'ús del llenguatge. Per això coordinarà amb la Comissió General de Terminologia i Neologismes, el desenvolupament de les llistes de terminologia per les comissions especialitzades de terminologia i l'Académie française. En concret, va participar en l'aplicació del diccionari terminològic FranceTerme, que està a disposició del gran públic a internet.\n2 Les llengües de França segons la DGLFL\nEls objectius de la DGLFLF corresponen a les prioritats de la política lingüística francesa i que es basen en l'article 2 de la constitució de França: "L'idioma de la República és el francès". Així, es presenta a la seva pàgina web dient:\n« De tots els vincles que uneixen els ciutadans, el vincle de l'idioma és el més fort, ja que alimenta el sentiment de pertinença a una comunitat. Com aquest vincle està en constant evolució a conseqüència de la globalització dels intercanvis i els avanços de la construcció europea, els poders públics han de portar a terme una política lingüística que garanteixi la preeminència del francès al territori nacional i al mateix temps participi a l'esforç de cohesió social i contribueixi a promocionar la diversitat cultural a Europa i a la resta del món. »\n— Delegació General per a l'idioma francès i les llengües de França\nPer a portar-ho a terme es proposa els següents cinc objectius:\nGarantir als ciutadans el "dret al francès": Els francesos tenen garantit per llei el dret a expressar-se i rebre informació en francès. La DGLFLF segueix i coordina interministerialment la llei del 4 d'agost de 1994 que tracta de l'aplicació de la política lingüística a França. Imposa l'ús del francès en "nombroses circumstàncies de la vida quotidiana" i ofereix el seu suport als dispositius d'interpretació que permetin expressar-se en francès a seminaris i altres grans trobades.\nLa llengua francesa com a element de cohesió social: La DGLFLF recolza tota mena d'actuacions en benefici de l'ús de la llengua francesa. Així, per a ajudar als immigrants a integrar-se, ha participat en l'elaboració del Diploma d'Iniciació a la Llengua Francesa, DILF, corresponent aproximadament al nivell A1.1 (el més senzill) del marc europeu comú de referència per a les llengües.\nEnriquir i modernitzar la llengua francesa: La DGLFLF coordina la feina de la Comissió General de Terminologia i Neologia, l'Acadèmia Francesa de la llengua, ministeris, comissions i altres actors que participen en l'elaboració de neologismes en francès (com per exemple, courriel; de courrier, correu, i electronique, electrònic) i també treballa difondre'ls al públic.\nFomentar l'aprenentatge del francès als estrangers i de llengües estrangeres pels francesos: Això és, en paraules de la DGFLF, fomentar la diversitat lingüística. Concretament, l'aprenentatge de llengües per mitjà d'intercanvis d'estudis o lingüístics, la promoció de la traducció del i al francès pet mitjà de noves tecnologies, promoció de professions relacionades amb la traducció, etc.\nPromocionar les llengües minoritàries o regionals de França: La DGLFLF contribueix a promocionar creacions contemporànies, com el teatre o la cançó, expressades en "les llengües de França".\nLes llengües de França segons la DGLFLModifica\nPer a la Delegació General per a l'idioma francès i les llengües de França, DGLFL, la llengua de França és el francès, que té una gran importància a la identitat nacional i cal imposar a la vida quotidiana, car tots els francesos tenen el dret de poder expressar-se en ella. A més, defineix com a "llengües de França" aquelles parlades tradicionalment per ciutadans francesos al territori nacional des de fa molt de temps i que no són llengua oficial a cap altre Estat, cosa que exclou el català, que és llengua oficial a Andorra. La DGLFL no enumera amb exactitud als seus objectius quines són les llengües franceses (no menciona directament el català, ni l'occità, ni el bretó, per exemple), sinó que posa com a exemples el flamenc, el basc, el cors, les llengües criolles, el tahitià, l'àrab dialectal, el romaní, l'amazic i l'ídix.\nLa DGLFL, a l'apartat «Les llengües de França» de la seva web oficial considera que n'hi ha «més de 75», comptant les que es troben a la França europea, les que es troben als territoris francesos d'altres continents i la llengua de signes per a sords.\n«Llengües de França» a la França europea: alsacià, basc, bretó, català, cors, flamenc occidental, fràncic mosel·là, francoprovençal, franc-comtès, való, xampanyès, picard, normand, gal·ló, peitaví-saintongès, lorenès, borgonyó-morvandià, occità, àrab dialectal, armeni occidental, amazic, judeocastellà, romaní i ídix.\n«Llengües de França» a «ultramar»: llengües criolles (guadaloupè, güianès, martiniquès, saramaca, aluku, njuka, paramaca i crioll de la Reunió), galibi, wayana, palikur, arawak, wayampi, émerillon, hmong, nyelâyu, kumak, caac, yuaga, jawe, nemi, fwâi, pije, pwaamei, pwapwâ, llengua de Voh-Koné, cèmuhi, paicî, ajië, arhâ, arhö, ôrôwe, neku, sîchë, tîrî, xârâcùù, xaragurè, drubéa, numèè, nengone, drehu, iaai, fagauvea, tahitià, marquisià, llengua dels Tuamotu, llengua mangareviena, llengua de Raivavae, llengua de Rapa, llengua de Ruturu, wallisià, futinià, mahorais, malgaix de Mayotte i 28 llengües canaques de la Nova Caledònia.\nBernard Beaulieu i Michèle Dardy, Histoire administrative du ministère de la Culture, 1959-2002 : Les services de l'administration centrale, Comité d'histoire du ministère de la Culture / La Documentation française, coll. «Travaux et documents», Paris, 2002, 207 pàgines, ISBN 2-11-005282-1, «Délégation générale à la langue française et aux langues de France», p. 122–124\nWeb oficial de la DGLFLF (francès) (anglès) (castellà) (alemany) (italià)\nCorpus jurídic de les llengües de França (francès)\n↑ 1,00 1,01 1,02 1,03 1,04 1,05 1,06 1,07 1,08 1,09 1,10 1,11 1,12 1,13 1,14 1,15 1,16 1,17 Web oficial de la Delegació General per a l'idioma francès i les llengües de França (francès) (anglès) (castellà) (alemany) (italià)\n↑ Diploma d'Iniciació a la Llengua Francesa, DILF\n↑ A França hi ha tres diplomes oficials de francès, el DILF (iniciació) té un nivell similar a l'A1 del MECRLL; el DELF és equiparable al nivell B (de fet, existeix el DELF B1 i el DELF B2, corresponents als respectius nivells del MECRLL); i el DALF, de nivell avançat, que en realitat són dos de diferents, el DALF C1 i el DALF C2, que es corresponen als respectius nivells del MECRLL.\n↑ 4,0 4,1 4,2 Les langues de France : un patrimoine méconnu, une réalité vivante (francès)\nObtingut de «https://ca.wikipedia.org/w/index.php?title=Delegació_General_per_a_l%27idioma_francès_i_les_llengües_de_França&oldid=23168102»\nDarrera modificació: 12 abr 2020 a les 17:34


Les mesures per evitar contagis centren la cimera contra la sida\nInvestiguen si el suc de llimona pot evitar la infecció\nLa cimera mundial de la lluita contra la sida continua a Bangkok amb un llarg seguit d'intervencions. La majoria es dirigeixen a sol·licitar una major unitat de la investigació científica, amb més recursos i que duguin a trobar una vacuna efectiva. Conjuntament amb aquest eix, la cimera centra gran part del protagonisme a cercar solucions contra la infecció dels virus a les dones.\nAhir, entre les intervencions més vistoses cal ressenyar la de l'actor Richard Gere i la miss Univers, Jennifer Hawkins. Igual que a la inauguració, la jornada no estigué absenta de protestes contra la política dels països poderosos. Els grups de protesta consideren que no es fa tot el necessari per acabar amb aquesta malaltia.\nPel que fa als nous anuncis que tingueren lloc al voltant de l'epidèmia, en sobresurt un de curiós. Una investigació australiana tracta d'esbrinar si una simple llimona pot aportar una resposta en matèria de prevenció de la sida. L'objectiu és que permeti crear un gel vaginal capaç de destruir el virus i de protegir així milions de dones que tenguin relacions sexuals amb parelles infectades.\nEls australians s'han regit per un ús tradicional del sud-est asiàtic, on el suc de llimona s'empra com a contraceptiu, ja que la seva acidesa pot destruir els espermatozoides.


El titular respon a una grandiosa novel·la de Tolstoi, on defineix la seva idea de l'ànima eslava adolorida. El tòrrid agost, però, m'ha portat uns altres pensaments. I així em sorprenc reflexionant davant la mar de Calaloscans -la força de la paraula de Fiopot agredir el topònim i vèncer-lo-, Ca los cans o Caló des Cans, segons Joan Coromines, en el nord obert als vents de la renovació i del canvi d'aires. Una invitació més a la fugida, si es vol, tot i que el món esdevé petit per moments, i els llibres de viatges no mostren les rutes que porten a Son-mai-no-hi arribes, el lloc del qual mai ningú no ha volgut tornar a la llar dels avis. Damunt el blau, talment una bubota, es dibuixen els anys passats i una veu interior repeteix «tu ets dels que poden contar-ho». Certament deu esser un privilegi haver nascut el 29 de juliol de 1943. A les terres d'Espanya, a Mallorca, allò que havia estat guerra era ja només postguerra. Panorama de tristor. Atueix la memòria el record d'unes primeres passes vora les gris-verdoses cartilles de racionament, el murmuri de mots com «estraperlo» i l'eviterna protesta -que no ha minvat mai la veu- sobre el preu dels queviures i l'acció fraudulenta dels intermediaris. Però en el carrer se sentien boleros de Machín i adesiara apareixien venedors de fulls de cançons que les dones compraven amb monedes blanques. Avui m'esgarrifa pensar -no fa part del record- que amb dos anyets vaig esser contemporani, i supervivent, dels bombardeigs d'Hiroshima (6/VIII/45: 140.000 morts) i Nagasaki (9/VIII/45: 74.000 morts). Vaig sentir parlar molt, després, de l'alt preu que es pagava per la Pau. A continuació vingué la Guerra Freda, amb el temor obsessiu del pare de poder anar-se'n el món a fer vaumes amb una guerra atòmica. Circulava l'acudit mal lletat que deia de la Tercera Guerra Mundial que seria amb armament atòmic, i la quarta amb pedres i garrots. A continuació, el final de l'URSS: no pogué suportar la carrera armamentística i la competència en la Guerra de les Galàxies. Interregne, el món no aturava: Corea, Vietnam, Cambotja... i ara Guerra de Civilitzacions, afirmen diverses clepses il·lustres. Afganistan i Iraq són les puntes d'un iceberg que oculten un bon grapat de guerres de les quals els mitjans de comunicació no parlen. I és latent el perill dels països que tenen «la bomba»: Israel, Índia, Pakistan, Corea del Nord. Na Fiona Campbelsurt de l'aigua amb un minúscul bikini verd i em confirma el que suara pensava.\n-Aquesta situació no té res a veure amb la Guerra Freda, quan s'imposà l'equilibri per la dissuasió mútua entre els dos blocs enfrontats.\n-Sense esmentar França i Anglaterra, que també tenien «la bomba». Jo crec que ara el perill rau en l'armament nuclear inventat.\n-Certament, a Iraq brilla per la seva absència. I si jo fos iranià, crec que també cercaria passatge cap a Mai-no-hi-arribes, perquè aquest Bush és de por a l'hora d'inventar armament dins un país.\n-Aquesta croada contra el seu «Eix del Mal» passarà a la història com una de les catàstrofes més injustificades i més pernicioses damunt la Humanitat tota.\n-Farà de tot, si el deixen, per tal de no acostar-se a la veritable solució del conflicte: retallar el pressupost armamentístic i ajudar el Tercer Món. Hi ha camins de pau i hi ha camins de guerra, i tothom sap els que ha triat el texà dislèxic. Aquest home és el malfari del món elevat a l'enèsima potència.


Ajuntament de la Garriga/Cap a un poble amb menys cotxes\nData i hora oficials: 29/09/2020 03:10\nCap a un poble amb menys cotxes\nÚltima revisió 16-09-2020 13:49\nPedalem la Garriga i l’Ajuntament organitzen diverses activitats dins la Setmana de la Mobilitat Sostenible.\nSota el lema “Per una mobilitat sense emissions", s’han preparat diverses accions de sensibilització.\nA partir del 20 de setembre, el col·lectiu Pedalem la Garriga ofereix l’activitat “Fes el camí la Garriga – Cardedeu”, que compta amb un itinerari senyalitzat i un “track” al Wikiloc de l’entitat. Es tracta de la primera ruta del projecte #ConnectemlaGarriga, amb què el col·lectiu vol afavorir la connexió en bicicleta entre els pobles propers i reduir el transport motoritzat, tant en la mobilitat quotidiana com en l'oci i el turisme. Ben aviat també senyalitzarà rutes fàcils i segures per arribar a l'Ametlla, Granollers, Aiguafreda i Santa Eulàlia.\nTambé en el marc de la Setmana de la Mobilitat Pedalem la Garriga organitza la projecció del film El ladrón de bicicletas i el curtmetratge Viatge autopropulsat. Serà dijous 24 a les 20.30 h al cinema Alhambra.\nEls dissabtes 19 i 26 de setembre al matí, a la plaça de Can Dachs s’hi podrà visitar l’exposició “50 mentides sobre el cotxe”, una altra proposta de Pedalem la Garriga.\nI diumenge 27 a les 12 h, a Can Luna, l’Ajuntament oferirà un espectacle infantil a càrrec de FEFE i Cia. Les persones que hi vagin en bici rebran un obsequi. Us podeu apuntar a mediambient@ajlagarriga.cat\nTot plegat s’acompanya de les actuacions virtuals impulsades per Diputació de Barcelona i la Xarxa de Ciutats i Pobles cap a la Sostenibilitat que, a través del seu web, presenten diversos recursos educatius.\nSetmana Mobilitat la Garriga


ALLIBERA: Maties Serracant: Complicitats col·lectives\nEl Vapor de Sabadell, 20 de febrer de 2014\nCada vegada estic més convençut que tothom hauria de poder dedicar un temps a participar, a dir la seva, a opinar, a imaginar i a (re)construir tot allò que és col·lectiu. Més encara en moments com aquests en què calen idees i solucions diferents de les que ens han portat fins aquí, moments en què cal sobretot recuperar el sentit comú.\nAmb el temps i la quotidianitat ens oblidem que les places, les escoles, els hospitals, els trens, … tots els elements públics que ens envolten, són fruit d’una o altra demanda ciutadana. Cap d’aquests espais ha sorgit del no res, i cap d’ells segueix funcionant perquè sí. Són resultat de demandes històriques i d’una tasca diària.\nHi pensava just fa 10 dies assegut al Ple de l’Ajuntament i aquest dimarts a la Comissió municipal d’urbanisme, preguntant-me com podríem treure més partit d’aquests espais, com fer que alguns siguin més que els simples aparadors rutinaris en què sovint es converteixen i d’altres siguin espais de debat constructiu. Ens cal donar valor a les institucions, als debats i als espais de què disposem encara per vetllar per allò que ens és comú; recuperar la utilitat i captar l’interès d’un nombre més gran de persones en allò que s’hi decideix. I crear nous espais si els que tenim ja no ens són útils. I ens cal també donar valor a les persones que des d’una gran diversitat de rols treballen per aquest interès col·lectiu.\nDe fet, una part important de la població, funcionaris i treballadors públics molt diversos, ho fan durant tota la seva vida. I sort en tenim! Per això, per respecte a la tasca de tanta i tanta gent, cal exercir el rol de representant polític amb convicció i esforç quotidià, i amb molt compromís social. Sense oblidar mai, però, que es tracta d’un exercici de responsabilitat que ha de ser temporal per a garantir la necessària renovació d’equips i d’idees, autolimitant-se en la continuïtat dels mandats.\nHi ha persones que saben molt de lleis o de números, n’hi ha que sabem de Geografia, però n’hi ha moltes d’altres que sense saber massa ni d’una cosa ni de l’altra tenen molt més sentit comú i estan molt menys limitades per allò ja preestablert. Cal doncs posar-se en política, en el seu sentit més ampli, malgrat un pugui sentir-se ignorant o pensar que tot això no va amb ell. Cal participar, malgrat un pugui sentir-se aliè a aquells que des del pedestal semblen tenir-ho tot controlat. Perquè, com m’apunta un molt bon amic, ja els grecs donaven a la paraula “llibertat” un sentit particular: a la polis grega ser lliure volia dir participar de la cosa pública.\nEls que prenem la decisió d’actuar temporalment com a representants necessitem d’una multitud de còmplices o, millor encara, d’una complicitat col·lectiva. No tindria cap sentit ni faria cap il·lusió fer-ho en solitari. Per això penso que poder anar comentant algunes experiències en aquest nou mitjà sabadellenc és una oportunitat que no podia deixar escapar.\nEtiquetes de comentaris: Alternatives, Democràcia, Infraestructures


Noticias mésmúsica – Página 2 – www.mesmusica.com\nUn any més, podeu fer els vostres dibuixos per decorar l’escola. Teniu fins dia 5 de desembre per entregar-les a Secretaria.\nEls guanyadors de cada categoria, reben un premi d’Abica durant el Concert de Nadal!\nPodeu recollir la vostra postal a Secretaria.\nCATEGORIA A: INICIACIÓ\nCATEGORIA B: ELEMENTAL I\nCATEGORIA C: ELEMENTAL II\nSi teniu 12 anys o més, feu les vostres creacions musicals i nadalenques per instagram!!! Les he de pujar amb el hashtag #nadalabica2019 i així participareu en la vostra categoria.\nL’Any Acadèmic 2019/2020 va començar el passat 11 de setembre, però tenim la matrícula oberta tot l’any, fins el 22 de juny de 2020. Si voleu matricular-vos, tenim alguna plaça lliure. Heu de demanar a Secretaria, quins horaris estan disponibles.\nCom a novetats, enguany hem obert un grup de Llenguatge Musical d’adults, dos combos nous també per a adults i un nou pre-combo per a alumnes de 6 a 9 anys.\nAquest él el Calendari Acadèmic per enguany:\nMés combos d’adults\nEnguany hem obert dos grup nous de música moderna per a adults. Són els dijous de 19:30 a 20:30 i els dissabtes de 11:00 a 12:00.\nTambé hi ha un nou Pre-Combo per a nins i nines de menys de 10 anys. Si us animeu a tocar en grup, passeu per Secretaria o telefoneu al 971715151 o al 647639732.\nNou grup per a nadons\nCada vegada hi ha més persones que coneixen els beneficis de començar a tenir contacte amb la música des de nadons.\nA mésmúsica fem classes de sensibilització musical basades en la Music Learning Theory, de E. Gordon. És per a petitons d’entre 6 mesos i 2 anys. S’aprèn la música amb naturalitat, així com s’aprèn un idioma, escoltant e imitant.\nEnguany tenim ple el grup dels dimecres, però hem obert un segon grup els dimarts a les 16:30. Si us interessa, ens ho podeu comunicar a Secretaria, al 971715151 o al 647639732.\nAquesta bossa és teva!\nSi ets alumne de mésmúsica i encara no tens la teva bossa de l’escola, pots passar per Secretaria a recollir-la. Hi podràs posar les teves agendes, fitxes i partitures… o allò que tu prefereixis!\nUn altre any de rècord\nEn els últims anys, la família de mésmúsica s’ha anat fent gran. Cada any acadèmic començam amb més alumnes que l’anterior. La tendència no s’atura. En el moment d’escriure aquestes línies, comptam 437 alumnes matriculats a les activitats de l’Escola Fundació.\nCom cada any, ABICA celebra el seu Concert de Primavera.\nSerà diumenge 7 d’abril a les 12:00 al Casal de Peguera.\nHi participaran les quatre orquestres infantils i juvenils i les corals de mésmúsica. També hi haurà dansa, a càrrec de l’escola Ángela Bruno, i màgia, amb Rafa Pérez.\nL’entrada costarà 3€, que es destinaran íntegrament a l’ONG Amigos de Buba.\nDesprés del concert, hi haurà un dinar de germanor.


2 min. Maó 18/10/2019 13:02\n651x366 El saló de plens del Consell de Menorca acollirà dilluns una nova sessió amb importants propostes socials damunt la taula. / ARA BALEARS El saló de plens del Consell de Menorca acollirà dilluns una nova sessió amb importants propostes socials damunt la taula. / ARA BALEARS\nEl grup popular ha preparat per al pròxim ple del Consell de Menorca una bateria de propostes relacionades amb els serveis socials. Aquesta sessió es farà dilluns i servirà per conèixer en quin punt es troba el projecte de remodelació de la residència per a pacients amb discapacitats severes i trastorns de conducta a Maó. Precisament, aquesta serà la primera qüestió que demanarà l’oposició.